ÚRAD VLÁDY SLOVENSKEJ REPUBLIKY
                  sekcia vládnej legislatívy

                                                                                                  Na rokovanie vlády SR
                                                                                                  Dňa  20. apríla 2005
                                                                                                  K materiálu č. 7555/2005
                                                                                                  K bodu č. 21

S T A N O V I S K O

k návrhu na uzatvorenie Zmluvy medzi Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom a Spojeným kráľovstvom Veľkej Británie a Severného Írska (členské štáty Európskej únie) a Bulharskou republikou, Rumunskom o pristúpení Bulharskej republiky a Rumunska k Európskej únii

I

      Návrh na uzatvorenie Zmluvy medzi Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom a Spojeným kráľovstvom Veľkej Británie a Severného Írska (členské štáty Európskej únie) a Bulharskou republikou, Rumunskom o pristúpení Bulharskej republiky a Rumunska k Európskej únii predložil na rokovanie vlády Slovenskej republiky minister zahraničných vecí Slovenskej republiky Eduard Kukan.

II

     Obsahom predkladanej zmluvy je súbor právnych, organizačných, finančných a iných opatrení vedúcich k prístupu Bulharskej republiky a Rumunska k EÚ a k ich členstvu v nej. Účelom a predmetom zmluvy je prenesenie výkonu časti suverenity Bulharskej republiky a Rumunska na Európske spoločenstvá a Európsku úniu a prevzatie záväzkov vyplývajúcich z práva ES a EÚ Bulharskou republikou a Rumunskom.

III

     Predložený návrh je multilaterálnou prezidentskou  zmluvou, ktorá sa považuje za medzinárodnú politickú zmluvu, medzinárodnú hospodársku zmluvu všeobecnej povahy, ako aj medzinárodnú zmluvu, ktorá priamo zakladá práva alebo povinnosti fyzických osôb alebo právnických osôb podľa čl. 7 ods. 4 Ústavy SR.  Na jej vykonanie nie je potrebný zákon a podľa čl. 7 ods. 5 Ústavy SR má prednosť pred zákonmi.

IV

      Legislatívna rada vlády Slovenskej republiky prerokovala návrh na uzatvorenie Zmluvy medzi Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom a Spojeným kráľovstvom Veľkej Británie a Severného Írska (členské štáty Európskej únie) a Bulharskou republikou, Rumunskom o pristúpení Bulharskej republiky a Rumunska k Európskej únii na svojom zasadnutí dňa 19.apríla 2005 a  odporučila vláde Slovenskej republiky  s pripomienkami schváliť.

V

       Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh na uzatvorenie Zmluvy medzi Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom a Spojeným kráľovstvom Veľkej Británie a Severného Írska (členské štáty Európskej únie) a Bulharskou republikou, Rumunskom o pristúpení Bulharskej republiky a Rumunska k Európskej únii schváliť s nasledujúcimi pripomienkami:

II. K návrhu uznesenia vlády:

-	slovo „uzavretie“ je potrebné nahradiť slovom „uzatvorenie“,
-	v písmene B. je potrebné vypustiť slová „VLÁDA SLOVENSKEJ REPUBLIKY“.

III. K Doložke prednosti medzinárodnej zmluvy pred zákonmi:

K bodu 2
-	odporúčame v súlade s legislatívnymi pravidlami doplniť o miesto a dátum prijatia zmluvy.

K bodu 3
   -  za slovo „vyplývajúceho“ je potrebné vložiť spojku „z“.

Bratislava 19. apríla 2005
Vypracoval: Marcel Habrman

                                                                                               Štefan  G r m a n
                                                                                               generálny riaditeľ
                                                                                         sekcie vládnej legislatívy